# Versió 1.3 del manual de la miniaplicació Netspeed

La miniaplicació Netspeed mostra la quantitat de trànsit que es produeix en un dispositiu concret de xarxa.

2015-2021 Projecte de documentació de MATE
2002 Jörgen Scheibengruber
Projecte de documentació de MATE Projecte de documentació de GNOME
Projecte de documentació de MATE
Escriptori MATE
Jörgen Scheibengruber
Projecte GNOME
mfcn@gmx.de
Pedro Villavicencio Garrido
Projecte GNOME
pvillavi@gnome.org
1.3
Juliol de 2015
MATE Documentation Project
1.2
2006
Jörgen Scheibengruber mfcn@gmx.de
1.1
2005
Pedro Villavicencio Garrido pvillavi@gnome.org
1.0
2002
Jörgen Scheibengruber mfcn@gmx.de
Aquest manual descriu la versió 1.10.1 de la miniaplicació Netspeed.

Retroacció

Per informar d'un error o fer un suggeriment sobre la miniaplicació Netspeed o d'aquest manual, seguiu les instruccions de la pàgina de retroacció de MATE.

Aniol Gervasi tradueix@gmail.com
2009 Aniol Gervasi
Robert Antoni Buj Gelonch rbuj@fedoraproject.org
2018 2019 2020 2021 Robert Antoni Buj Gelonch

## Quant a la miniaplicació Netspeed

Netspeed

Netspeed.

Netspeed mostrant la suma en un tauler de 48 píxels.

Netspeed mostrant la suma en un tauler de 48 píxels.

La miniaplicació Netspeed mostra el trànsit de xarxa en un dispositiu concret, com ara eth0, ppp0, plip0, etc. A més, proporciona informació sobre la configuració del dispositiu de xarxa.

### Icones de Netspeed al tauler

Icona | Descripció
--- | ---
Loopback | La interfície loopback.
Ethernet | Connexió Ethernet.
PPP | Connexió protocol punt a punt.
Xarxa sense fil | Connexió de xarxa sense fil.
PLIP | Connexió PLIP (Parallel Line Internet Protocol).

### Com afegir la miniaplicació Netspeed a un tauler

Per afegir la miniaplicació Netspeed a un tauler, realitzeu els passos següents:

1. Feu clic dret al tauler.

2. Trieu Afegeix al tauler.

3. Desplaceu-vos cap avall per la llista d'elements del diàleg Afegeix al tauler, i seleccioneu Miniaplicació Netspeed.

4. Feu clic a Afegeix.

## Ajusts

Ajusts de la miniaplicació Netspeed

Ajusts de la miniaplicació Netspeed.

En aquest diàleg, podeu canviar els ajusts de la miniaplicació Netspeed:

- Dispositiu de xarxa: trieu el dispositiu de xarxa que ha de controlar la miniaplicació des de la llista desplegable del quadre de selecció. En general, es mostren tots els dispositius disponibles, però també podeu introduir-ne un.

- Interval d'actualització: introduïu el temps entre dues actualitzacions de la miniaplicació.

- Mida de la lletra de l'etiqueta: introduïu la mida del text que es mostra a la miniaplicació.

- Mostra la suma en lloc de l'entrada i la sortida: si marqueu aquesta casella, la miniaplicació mostrarà la suma de la taxa d'entrada i sortida. En aquest cas, la miniaplicació només ocuparà la meitat de l'espai al tauler.

- Mostra bits/s (b/s) en lloc de bytes/s (B/s): marqueu-ho si voleu que la miniaplicació mostri bits per segon en comptes de bytes/s.

- Canvia la icona d'acord amb el dispositiu seleccionat: En general, la miniaplicació mostrarà una icona que representa el tipus de dispositiu de xarxa que monitoreu. Per tant, mostrarà un telèfon per a connexions punt a punt (ppp - mòdems, etc.), una targeta de xarxa per a Ethernet (eth), etc. Quan aquesta casella no està marcada, la miniaplicació mostrarà sempre la icona d'una targeta de xarxa, independentment del dispositiu que monitoreu.

- Monitora sempre un dispositiu connectat, si és possible: quan la connexió estigui desactivada, la miniaplicació Netspeed en cercarà una d'activa per al monitoratge.

## El diàleg dels detalls

El diàleg dels detalls

El diàleg dels detalls

Aquest diàleg mostra informació útil sobre la configuració del vostre dispositiu de xarxa.

- Adreça d'Internet: l'adreça IP (Internet Protocol) del dispositiu de xarxa.

- Màscara de xarxa: la màscara de xarxa depèn de la mida de la vostra LAN (Local Area Network). Un valor habitual és 255.255.255.0 (una xarxa de classe C).

- Adreça de maquinari: sovint també es coneix com adreça física o MAC (Media Access Control). Un identificador únic a nivell mundial per a la vostra targeta de xarxa.

- Adreça P-t-P: l'adreça d'Internet de l'altre costat de la vostra connexió PPP (Point to Point Protocol).

- Bytes d'entrada: la quantitat de bytes que el dispositiu de xarxa ha rebut des de què s'ha connectat a la xarxa.

- Bytes de sortida: la quantitat de bytes que el dispositiu de xarxa ha enviat des de què s'ha connectat a la xarxa.

Miniaplicació Netspeed